Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19) i članka 32. Statuta Općine Donji Kraljevec („Službeni glasnik Međimurske županije“ broj 6/13, 10/13 i 2/18), a u svezi mjera propisanih mjera ograničenja i zaštite Stožera civilne zaštite RH (dalje u tekstu: Nacionalni stožer), Općinsko vijeće Općine Donji Kraljevec je na svojoj 24. sjednici održanoj 30.04. 2020. godine, donijelo:

**ODLUKU**

**o mjerama potpore u vrijeme trajanja ograničenja i zaštite izazvanih virusom COVID-19**

**Članak 1.**

Cilj ovih mjera Općine Donji Kraljevec je ublažavanje negativne gospodarske posljedice na području Općine Donji Kraljevec, koju je izazvala epidemija virusom COVID-19, te uvedenih mjera nacionalnih tijela s ciljem sprječavanja širenja virusa a posebice prema poslodavcima kojima je navedenim mjerama zabranjen rad, odnosno poslovanje a sve radi očuvanja radnih mjesta i nastavka rada poslodavaca s područja Općine Donji Kraljevec (u daljnjem tekstu: **Krizne mjere**).

Krizne mjere biti će usmjerene prema poslodavcima koji su zbog pandemije morali prekinuti rad, odnosno na čije poslovanje je korona virus imao negativan utjecaj u vidu pada prihoda, uslijed jednog ili više razloga:

- otkazivanja ugovornih poslova i/ili narudžbi, rezervacija ili sl.

-nemogućnosti ili otežane isporuke naručenih i proizvedenih roba, odnosno nemogućnosti izvršenja ugovorenih radova ili usluga i sl.

-nemogućnosti ili otežane mogućnosti kupnje sirovina, repromaterijala, alata i strojeva neophodnih za poslovanje i sl.

-ili drugih razloga koje je moguće dokazati (npr. mjesečni ili kvartalni PDV obrasci iz kojih je vidljivo smanjenje vrijednosti izlaznih računa) ovisno o specifičnosti pojedine djelatnosti.

**Članak 2.**

Ovom Odlukom propisuju se i mjere koje se odnose na boravak djece u Dječjem vrtiću „Ftiček“ čiji je osnivač Općina Donji Kraljevec.

**Članak 3.**

Ovom Odlukom obuhvaćene su Krizne mjere za:

1. Oslobođenje od plaćanja komunalne naknade za poslovni prostor i građevinsko zemljište koje služi za obavljanje poslovne djelatnosti, i to:

- obveznika čiji je rad temeljem mjera Stožera civilne zaštite Republike Hrvatske zabranjen, odn. ako mu je rad onemogućen ili znatno otežan, uz uvjet pada prihoda odnosno primitaka od najmanje 50% u razdoblju od 20.03.2020. do 20.06.2020. godine u odnosu na isto razdoblje prethodne godine-u cijelosti,

1. Oslobođenje od plaćanja zakupnine za javne površine i poslovne prostore u vlasništvu Općine Donji Kraljevec obveznicima čiji je rad temeljem mjera Stožera civilne zaštite Republike Hrvatske zabranjen za razdoblje od 01. ožujka 2020. do prestanka Kriznih mjera-u cijelosti
2. Roditelji korisnici usluga Dječjeg vrtića „Ftiček“ čiji je osnivač Općina Donji Kraljevec, oslobađaju se plaćanja ukoliko njihovo dijete nije boravilo u vrtiću u vrijeme važenja Kriznih mjera.

**Članak 4.**

Krizne mjere utvrđene ovom Odlukom ugraditi će se u opće akte Općine Donji Kraljevec kojima su regulirane obveze plaćanja za poduzetnike i građane uvođene člankom 3. ove Odluke, a za donošenje provedbenih akata u smislu dokazivanja teškoća i potrebne dokumentacije, način podnošenja zahtjeva za pojedinu mjeru ovlašćuje se načelnik Općine Donji Kraljevec, odnosno nadležni jedinstveni upravni odjel.

**Članak 5.**

Ove mjere primjenjivati će se od dana stupanja na snagu Odluke Stožera civilne zaštite Republike Hrvatske o mjerama ograničenja rada trgovina, uslužnih djelatnosti i održavanja manifestacija od 19.03.2020., a trajati će do prestanka važenja odluke nadležnih tijela o nastupanju posebnih okolnosti u uvjetima proglašene epidemije bolesti COVID-19.“

**Članak 6.**

Ova Odluka stupa na snagu dan nakon objave u „Službenom glasniku Međimurske županije“.

**OPĆINSKO VIJEĆE OPĆINE DONJI KRALJEVEC**

**Predsjednik Općinskog vijeća:**

Zoran Strahija

KLASA:021-05/20-01/5

URBROJ:2109-06-20-01

Donji Kraljevec, dana 30.04.2020.g.